છેલ્લે લિપસ્ટિકની વાત પર આવતાં ચિરાગ કહે છે, ‘સામાન્ય રીતે અમે મેકઅપ આર્ટિસ્ટ હેવી આઇ મેકઅપ બાદ હોઠને વધુ હાઇલાઇટ ન કરવાનું પસંદ કરીએ છીએ, પરંતુ પાર્ટી મેકઅપમાં તમે ઇચ્છો તો આ નિયમનો ભંગ કરી શકો છો. અત્યાર સુધી યુવતીઓ પોતાના હોઠને હાઇલાઇટ કરવા માટે લિક્વિડ લિપસ્ટિક્સ અથવા ગ્લૉસનો ઉપયોગ કરતી હતી, પરંતુ મારા અનુભવના આધારે હું શીખ્યો છું કે જો ઉપર અને નીચેના હોઠને ડાર્ક શેડની લિપ-લાઇનરથી આઉટલાઇન કર્યા બાદ લિપસ્ટિક લગાડવામાં આવે અને છેલ્લે નીચેના હોઠના મધ્ય ભાગમાં થોડું ગોલ્ડ કે સિલ્વર હાઇલાઇટર લગાડી દેવામાં આવે તો હોઠ અત્યંત સુંદર અને ભરાવદાર દેખાઈ શકે છે. તમે ઇચ્છો તો તમારા આઇ મેકઅપ સાથે મૅચ થાય એ માટે લિપસ્ટિક તરીકે કોઈ પણ સુંદર ઑરેન્જ અને મરૂન રંગનું મિશ્રણ ધરાવતા શેડનો ઉપયોગ કરી શકો છો.’